ફિલ્મના ઘણા દ્રશ્યો એવા છે, જે ખૂબ જ મજેદાર છે. તે તમને મલ્ટિપલ ઈમોશન્સનો અહેસાસ કરાવે છે. તમને અંત સુધી ખબર પડી શકતી નથી કે, રુમી કઈ બાજુ જશે? ક્લાઈમેક્સ ખૂબ જ શાનદાર છે. એક્ટિંગ બાબતે ‘મનમર્ઝિયા’ કમાલની છે. તાપસીનું આ ફિલ્મનું કેરેક્ટર તેની કરિયરનું સૌથી ઉત્કૃષ્ટ કેરેક્ટર છે તેમ કહેવું ખોટું નથી. તેણે એક અનકન્વેન્શનલ કેરેક્ટરને એટલું કન્વિન્સિંગલી ભજવ્યું છે કે, તમે તેના પ્રેમમાં પડી જશો. અભિષેક બચ્ચનનું સંયમિત પરફોર્મન્સ વાર્તા ખાસ બનાવે છે. દારૂ પીને બારમાં નાચવાવાળું દૃશ્ય અને ક્લાઈમેક્સમાં અભિષેક-તાપસીનો સંવાદ ફિલ્મના હાઈ પૉઈન્ટ છે.